༄༅།  ། ནག་པོ་པའི་སྦྱིན་སྲེག་གི་ས་བཅད་བཞུགས།  ། ༄༅།  ། ཨོཾ་རྗེ་བཙུན་བླ་མ་རྣམས་ལ་ཕྱག་འཚལ་ལོ།  ། སློབ་དཔོན་སྤྱོད་པ་བས་མཛད་པའི་སྦྱིན་སྲེག་ལ་དོན་གསུམ། ཀླད་ཀྱི་དོན་དང་། གཞུང་དང་།  མཇུག་གོ། དང་པོ་ལ་གཉིས།  ཤིས་པར་བརྗོད་པ་དང་།  བཤད་པར་དམ་བཅའ་བའོ༑ ༑ གཞུང་ལ་གཉིས།  སྦྱིན་སྲེག་གི་དུས་དང་།  དགོས་པ་བསྟན་པ་དང་།  སྦྱིན་སྲེག་དངོས་སོ།  ། དེ་ལ་གཉིས།  མདོར་བསྟན་ཅིང་གཞན་དག་ལ་ཟུར་ཟ་བ་དང་༑  སོ་སོར་རྒྱས་པར་བསྟན་པའོ།  ། དེ་ལ་བཞི།  བླ་ན་མེད་པ་དང་།  ནང་གི་སྦྱིན་སྲེག་དང་།  སྤྱིའི་མཚན་ཉིད་དང་།  ཕྱིའི་སྦྱིན་སྲེག་གོ། དང་པོ་ལ་གསུམ།  མཚོན་བྱ་བླ་ན་མེད་པའི་སྦྱིན་སྲེག་དང་།  དེ་མཚོན་བྱེད་བླ་ན་མེད་པའི་སྦྱིན་སྲེག་དང་༑  སློབ་དཔོན་གཞན་དང་མཐུན་པར་བསྟན་པའོ།  ། ཕྱིའི་སྦྱིན་སྲེག་ལ་གཉིས།  བཤད་པར་དམ་བཅའ་བ་དང་།  ཕྱིའི་སྦྱྀན་སྲེག་དངོས་སོ།  ། དེ་ལ་གསུམ།  སྦྱོར་བ་དང་།  དངོས་གཞི་དང་།  མཇུག་གོ། དང་པོ་ལ་བཅུ།  ཐབ་ཁུང་གི་མཚན་ཉིད་དང་༑  མེ་པྲ་ལ་སོགས་པ་གཞུང་གཞན་ནས་ཁ་འཕངས་པ་དང་།  རྒྱུད་གཞན་ནས་བཤད་པ་དང་།  མན་ངག་དང་རྗེས་སུ་མཐུན་པར་བྲི་བར་དམ་བཅའ་བ་དང་༑  སྒྲུབ་པ་པོའི་མཚན་ཉིད་དང་།  བགེགས་བསལ་བ་དང་།  ཐབ་བྱིན་གྱིས་བརླབ་པ་དང་།  མེ་ལྷའི་མཚན་ཉིད་དང་།  མཆོད་ཡོན་གྱི་ཆོ་ག་དང་།  རྫས་དགོད་པའི་ཚུལ་ལོ།  ། དང་པོ་ཐབ་ཁུང་ལ་གསུམ།  མདོར་བསྟན་པ་དང་།  རྒྱས་པར་བཤད་པ་དང་། ཐབ་ཁུང་བསྡུས་ཏེ་བྱ་བའོ། ། རྒྱས་པར་བཤད་པ་ལ་བཞི།  དབྱིབས་དང་།  ཁ་དོག་དང་།  ཚད་དང་།  དབུས་སུ་དགོད་པ་ལ་སོགས་པའི་མཚན་མ་རྒྱས་པ་དང་།  ཕྱོགས་གང་དུ་བྱ་བའོ།  ། དང་པོ་ལ་གསུམ།  ཐབ་ཏུ་མེ་བསྒྲུབ་པ་དང་།  འཇིག་རྟེན་པའི་མེ་ལྷ་མཆོད་པ་དང་།  འདས་པའི་མེ་ལྷ་མཆོད་པའོ༑ ༑ འཇིག་རྟེན་པའི་མེ་ལྷ་མཆོད་པ་ལ་བཞི།  མེ་ལྷ་དང་འབྲེལ་བའི་ཆོ་ག་དང་༑  བྱོན་ཟན་དབུལ་ཞིང་མེ་པྲ་བརྟག་པ་དང་།  རྫས་དགྲམ་པ་དང་།  སྦྱིན་བསྲེག་གི་མཆོད་པ་དངོས་སོ།  ། དང་པོ་ལ་དྲུགདམ་ཚིག་པའི་མེ་ལྷ་བསྐྱེད་པ་དང་༑  ཡེ་ཤེས་པ་དགུག་པ་དང་།  བྱིན་གྱིས་བརླབ་པ་དང་།  དབང་བསྐུར་ཞིང་མཆོད་ལ་གོས་བསྐོན་པ་དང་།  ཁྲུས་བྱ་བ་དང་།  དངོས་སུ་དབང་བསྐུར་བའོ།  ། སྦྱིན་སྲེག་གི་མཆོད་པ་ལ་ལྔ།  དང་པོར་གང་བའི་སྦྱིན་སྲེག་དབུལ་བ་དང་།  སྦྱིན་སྲེག་གི་རྫས་དབུལ་བའི་རིམ་པ་གང་དུ་དབུལ་བ་དང་བཅས་པ་དང་།  དབུལ་བའི་རིམ་པ་སྔགས་དང་བཅས་པ་དང་།  རྫས་གསང་སྔགས་གང་གིས་དབུལ་བ་རྒྱས་པར་བཤད་པ་དང་།  རྫས་ཐམས་ཅད་བདུད་རྩིས་བསྲེ་བའོ།  ། དངོས་གཞི་སྤྱིའི་དོན་གསུམ་པ་ལ་གསུམ།  མཆོད་བྱའི་ཡུལ་དང་འབྲེལ་བ་དང་།  མཆོད་པ་དངོས་དང་། མཐར་བྱ་བའོ། ། དང་པོ་ལ་བཞི། དམ་ཚིག་པ་བསྐྱེད་པ་སྔོན་དུ་འགྲོ་བས་ཡེ་ཤེས་པ་སྤྱན་དྲང་བ་དང་།  ཐབ་ཁུང་གི་གཡས་སུ་སྤྱན་དྲང་བའི་མཆོད་པ་དང་།  དམ་ཚིག་པ་དང་ཡེ་ཤེས་པ་བསྲེ་བ་དང་།  དབང་བསྐུར་ཞིང་གོ་བསྐོན་པའོ།  ། མཆོད་པ་དངོས་ལ་དྲུགཡེ་ཤེས་སེམས་དཔའི་ཐུགས་ཀར་ལྷ་བསྐྱེད་པ་གང་བའི་སྦྱྀན་སྲེག་དབུལ་བ་དང་།  སྲེག་རྫས་རྣམས་བསངས་ལ་སྦྱིན་སྲེག་རྒྱས་པར་བྱ་བ་དང་།  དགང་བླུགས་གསུམ་དབུལ་བ་སྔོན་དུ་འགྲོ་བས་སྦྱིན་སྲེག་བྱ་ཞིང་མཆོད་པ་རྒྱས་པར་བྱ་བ་དང་།  རྫས་ལྷག་མ་གཞན་གྱིས་སྦྱིན་སྲེག་བྱ་བ་དང་།  སྦྱིན་སྲེག་གི་སྔགས་དང་།  དངོས་གྲུབ་ཀྱི་སྦྱིན་སྲེག་གི་རྫས་རྣམས་བཤད་པའོ།  ། མཐར་བྱ་བ་ལ་དྲུགམཐར་མར་གྱི་དགང་བླུགས་དབུལ་ཞིང་མཆོད་པ་རྒྱས་པས་མཆོད་པ་དང་།  བདེ་ལེགས་དང་བཀྲ་ཤིས་བརྗོད་པ་དང་།  བསྟོད་ཅིང་འདོད་པའི་དོན་(《¡¶ཞ》¡+ལ་)གསོལ་བ་གདབ་པ་དང་།  བཟོད་པར་གསོལ་ཞིང་གཤེགས་སུ་གསོལ་བ་དང་།  གཏོར་མ་སྦྱིན་པ་དང་།  སླར་ཡང་ཡེ་ཤེས་སེམས་དཔའ་ཆོས་ཀྱི་དབྱིངས་སུ་གཤེགས་སུ་གསོལ་བའོ།  ། མཇུག་ལ་དྲུགའཇིག་རྟེན་པའི་མེ་ལྷ་ལྷག་མས་མཆོད་པ་དང་། འདོད་པའི་དོན(《¡¶ཞ》¡+ལ་) གསོལ་བ་གདབ་ཅིང་གཤེགས་སུ་གསོལ་བ་དང་།  རང་ལྷའི་ང་རྒྱལ་དང་ལྡན་པས་ཕྱོགས་སྐྱོང་ལ་གཏོར་མ་སྦྱིན་པ་དང་།  ཡི་གེ་བརྒྱ་པ་འདོན་པ་དང་།  ཕུར་བུ་དང་༑ མདའ་དབྱུང་ཞིང་བཀྲུ་བ་དང་། བསྐོར་བ་བྱས་ཏེ་གླུ་གར་སྔོན་དུ་འགྲོ་བས་ཅི་བདེར་བར་གནས་པའོ།  ། སྦྱིན་སྲེག་གི་བསྡུས་དོན་དགེ་བསྙེན་གྲགས་པ་རྒྱལ་མཚན་གྱིས་བགྱིས་སོ། །  ། །